คือผ่าตัดไส้ติ่งมาตั้งแต่วันที่28มกราคาม จนถึงวันนี้16มีนา มันมีตุ่มใส ๆ แดง ๆขึ้นข้างแผลอะค่ะจะเป็นอันตรายอะไรไหมคะ พึ่งขึ้นวันนี้เลย
สวัสดีค่ะ Pinkpink,หากผ่าตัดไส้ติ่งตั้งแต่วันที่ 28 ม.ค. แล้วไม่ได้เกิดภาวะแทรกซ้อนอะไรหลังการผ่าตัด ก็จะถือว่าแผลหายสนิทดีแล้ว ทั้งบาดแผลภายนอกและบาดแผลภายใน ดังนั้น การที่มีตุ่มใสๆ แดงๆ ขึ้นที่ข้างรอยแผลผ่าตัด จึงไม่น่าเกิดจากภาวะแทรกซ้อนอะไรของแผงผ่าตัด แต่ตุ่มดังกล่าว อาจเกิดจาก- การแพ้หรือระคายเคืองจากสารเคมีต่างๆ เช่น สบู่ แป้ง โลชั่น กางเกงในที่สวมใส่ (อาจเป็นผงซักฟอก น้ำยาปรับผ้านุ่ม หรือเนื้อผ้าเอง) หรืออื่นๆ ที่ไปสัมผัสโดน มักมีอาการคันหรือแสบร่วมด้วย- การโดนแมลงสัตว์กัดต่อย มักมีอาการคัน หรือเจ็บแสบร่วม- งูสวัด จะเห็นเป็นตุ่มน้ำใสขึ้นมา ผิวหนังรอบๆ แดง มีอาการเจ็บปวด หรือแสบร้อนค่อนข้างมาก ต่อมาตุ่มจะแตกออกและตกสะเก็ด- แผลเป็นชนิดคีลอยด์ (keloid) ซึ่งเกิดจากร่างกายมีการซ่อมแซมของชั้นผิวหนังที่มากผิดปกติ แผลจะนูนออกมาจากขอบแผลเดิมค่อนข้างมาก มักจะเกิดในผู้ที่มีผิวสีเข้ม หรือมีประวัติทางพันธุกรรม คือ มีประวัติการเกิดคีลอยด์ในพ่อหรือแม่ ซึ่งเริ่มแรกจะมีสีออกม่วงแดง คลำได้ค่อนข้างนิ่ม ไม่เจ็บไม่ปวด เมื่อปล่อยไว้นานขึ้น ก้อนมักแข็ง และมักมีอาการคันร่วมด้วยในเบื้องต้น หากยังไม่มีอาการคัน เจ็บ หรือแสบใดๆ อาจสังเกตอาการไปก่อน ในระหว่างนี้ ก็ไม่ควรไปแกะ เกา ตุ่มดังกล่าว และยังไม่ควรทายาอะไรไป งดทาแป้ง โลชั่นหรือน้ำหอมบริเวณผิวหนังไปก่อน หากอาการไม่ดีขึ้น คือตุ่ไม่หายไป เพิ่มขนาดใหญ่ขึ้น หรือตุ่มมีจำนวนมากขึ้น หรือมีอาการเจ็บ แสบ ปวด คัน มาก ก็ควรไปพบแพทย์เพื่อรักษาค่ะ